Terra (regio)
Vide etiam paginam discretivam: Terra. Terra seu tellus (-uris, f.) est regio firma in plurimis corporibus caelestibus, sicut planetis, satellitibus, et ceteris. Contrarium terrae est mare, et a superficie telluris caelum. "Terra" etiam politice definita esse potest, sicut Germania, Francogallica, Britannica, et cetera. Apud Livium invenimus "terra Gallia" et "terra Italia"; apud Horatium "tellus Iubae", quod terra Numidia est; apud Vergilium "tellus Gnosia", secundum Stowasser. Terra australis erat continens quae sub certo tempore in parte australi Terrae planetae esse putabatur, sed numquam inveniebatur. Solum mare ibi erat et continentes Antarctica et Australia quae multo minus sunt quam terra australis esse putabatur.